Cuneiform Tablet Kt 90/k 116 (TPAK 1 33)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-ma-bi-a a-mur-{d}UTU UTU lu-lu-ú ša-ra-pu-nu-wa ú ta-pá-i-šu qí-bi-ma um-ma a-šùr-ma-lik-ma 9.5 GÍN KÙ.BABBAR ša-ra-pu-nu-wa ú ta-pá-ú-šu ḫa-bu-lu-ni-im a-tù-nu-ma TÚG-tí ša ma-e-šu ú a-ba-ar-ni-a-im ta-dí-na-šu-um ší-im a-bar-ni-e-im ú-šé-bi-lu-ni-im ší-im ša ma-e-šu i li-bi-šu-nu a-ḫu-a a-tù-nu a-na-kam zu-pá DUMU kà-ni-iš a-áš-a-ma lu-lu-ú i-ra-de₈-a-šu a-na-kam i-na a-wa-tí-ni zi-ra-am ša 20 ma-na ú 1.5 GÍN KÙ.BABBAR li-dí-na-ku-nu-tí-ma KÙ.BABBAR ší-im ša ma-e-šu ša-áš-qí-lá-ma ú zi-ra-am a-na lu-lu-ú dí-na-ma lu-ub-lam šu-ma zi-ra-am lá i-ta-ad-na-ku-nu-tí GÉME ša 0.33333 ma-na KÙ.BABBAR a-ma-kam tù-bu-lu-ú ú ša ra-du-e-em lu-ra-de₈-a-ku-nu-tí a-ḫu-a a-tù-nu iḫ-da ú a-na-ku a-wi-il₅ gi₅-mì-li-im lu-lu-ú É.GAL lá i-sà-ḫu-ur sà-ḫe-er-tám ša KÙ.BABBAR 1 GÍN ú 0.33333 GÍN lu-lu-ú li-il₅-qé-a-am